Sateenkaarihistorian ystävät

Sateenkaarihistoriallinen kierros Amos Andersons Hemissä
2025-06-26 17:30 - 18:45 (Europe/Helsinki) | Amos Andersons Hem, Yrjönkatu 27 A, 5 krs, Helsinki, 00100
Tervetuloa opastetulle kierrokselle Amos Andersonin kotimuseoon! Kierroksella tutustutaan liikemies ja taidemesenaatti Amos Andersonin (1878–1961) elämään ja aikakauteen sateenkaarihistorian näkökulmasta ja tehdään näkyväksi seksuaalivähemmistöjen piilotettua historiaa. Kierroksella pohditaan, miten voimme tuoda menneisyydestä esiin asioita, jotka ovat omana aikanaan olleet tuomittuja ja vaiettuja. Miten lähestyä aiheita, joista ei menneisyydessä saanut puhua ja joille ei ollut sanoja? Kierroksella tutustutaan myös 1900-luvun alkupuolen Helsinkiin seksuaalivähemmistöjen näkökulmasta: millaista oli miehiä rakastavien miesten elämä Amoksen aikana?
Kierroksen oppaana toimii Niklas Koskinen.
Osta lippu ennakkoon täältä.
Nähdään Amos Andersons hemissä!

Kieli: Suomi
Kesto: n. 1 tunti
Ruotsinkielinen kierros järjestetään torstaina 5.6 klo 17.30.
Kesäkuun kierrosten ajankohdat:
ma 2.6 klo 17.30 (suomeksi)
to 5.6 klo 17.30 (ruotsiksi)
to 26.6 klo 17.30 (suomeksi)

*Saavutettavuus*
Museo ei ole historiallisen arkkitehtuurinsa vuoksi esteetön. Museo sijaitsee kahdessa kerroksessa, joista ensimmäiseen (5.krs) esteetön pääsy hissillä. Esteetön sisäänkäynti ja hissi löytyy Mercatorinkujan puolelta. Kerrokseen 5½ pääsy vain portaita.
Museossa on rajattu määrä istumapaikkoja, huoneesta riippuen.
Museossa ei ole induktiosilmukkaa.
Museossa on yksi esteetön wc.
Henkilökohtaiset avustajat pääsevät sisään ilmaiseksi, ota yhteys museoon: anni.fahler@amosrex.fi
Opaskoirat saavat tulla museoon.
Tapahtuman tiedot ovat saatavilla suomeksi ja ruotsiksi.
